2 หุ้นไฟแนนซ์พุ่งแรง! รับผลดีกนง.คงดอกเบี้ยที่ 1.5%
2 หุ้นไฟแนนซ์พุ่งแรง! รับผลดีกนง.คงดอกเบี้ย ล่าสุด เวลา 15.53 น. THANI อยู่ที่ 9.80 บาท บวก 0.45 บาท หรือ 4.81% สูงสุดที่ 10.00 บาท ต่ำสุดที่ 9.35 บาท ด้วยมูลค่าซื้อขาย 223.43 ล้านบาท ส่วน TK อยู่ที่ 16.80 บาท บวก 0.50 บาท หรือ 3.07% สูงสุดที่ 16.90 บาท ต่ำสุดที่ 16.40 บาท ด้วยมูลค่าซื้อขาย 29.61 ล้านบาท
8 พ.ย. 2560

ผู้สื่อข่าวรายงานว่า เวลา 15.53 น. ราคาหุ้น บริษัท ราชธานีลิสซิ่ง จำกัด (มหาชน) หรือ THANI อยู่ที่ 9.80 บาท บวก 0.45 บาท หรือ 4.81% สูงสุดที่ 10.00 บาท ต่ำสุดที่ 9.35 บาท ด้วยมูลค่าซื้อขาย 223.43 ล้านบาท
ขณะที่ราคาหุ้น บริษัท ฐิติกร จำกัด (มหาชน) หรือ TK อยู่ที่ 16.80 บาท บวก 0.50 บาท หรือ 3.07% สูงสุดที่ 16.90 บาท ต่ำสุดที่ 16.40 บาท ด้วยมูลค่าซื้อขาย 29.61 ล้านบาท
ทั้งนี้ราคาหุ้นปรับตัวขึ้นคาดว่าได้ปัจจัยบวกจากคณะกรรมการนโยบายการเงิน (กนง.) คงอัตราดอกเบี้ย 1.5% ตามที่ตลาดคาดการไว้
โดย บล.กรุงศรี ระบุในบทวิเคราะห์ว่า ที่ประชุมคณะกรรมการนโยบายการเงิน (กนง.) วันนี้มีมติคงอัตราดอกเบี้ยที่ระดับ 1.50% ตามเดิม เนื่องจากแรงกดดันของอัตราเงินเฟ้อยังอยู่ในระดับต่ำ โดยอัตราเงินเฟ้อทั่วไป (Headline inflation) ของไทย ล่าสุด ณ เดือน ต.ค.อยู่ที่ระดับ 0.86% ต่ำกว่ากรอบเป้าหมายเงินเฟ้อของแบงก์ชาติที่ระดับ 2.5+/-1.5% หรืออยู่ในช่วง 1%-4%
แนวโน้มอัตราดอกเบี้ยที่ยังอยู่ในระดับต่ำจะเป็นบวกกับกลุ่มไฟแนนซ์ อาทิ THANI, TK, MTLS, SAWAD เนื่องจากไม่มีแรงกดดันด้านต้นทุนเงินกู้ทำให้บริษัทสามารถรักษาและคงส่วนต่างอัตราดอกเบี้ยเอาไว้ในระดับสูงได้
 